Lav et referat af nedenstående tekst:

Tekst:
På torsdag  den 17. februar klokken 12 sker det. TV 2 Nord kårer Nordjyllands bedste fastelavnsbolle bagt af seks udvalgte, nordjyske amatørbagere. Udover den flotte titel som Nordjyllands bedste til at bage fastelavnsboller hjemme, får vinderen af konkurrencen et gavekort til brunch for ti personer ved Hune Bageri. - Der var rigtig meget flot bagværk at vælge imellem, og vi fik spændende bud på fra nær og fjern. Men disse seks deltagere har hver noget unikt at byde på, siger Mie Leonora Heiberg, online-redaktør og med i TV2 Nords fastelavnsbolle-komité, der har udvalgt deltagerne. Mød de heldige deltagere, som er blevet udvalgt til at konkurrere om den eftertragtede titel: Bred palette af forskelligt bagværk De seks udvalgte amatørbagere har hver deres talent og en passion for at bage de lækreste og cremede fastelavnsboller. Dermed er fundamentet lagt for en hård og svær konkurrence. Det kompetente dommerpanel skal smage på deltagernes fastelavnsboller ved blindsmagning. Så indtil videre er det en hemmelighed, hvilke af fastelavnsbollerne, der hører til hvilke deltagere. Og der er noget for enhver smag. Èn af dem er med marcipan, en anden er med hindbær - og hvis man er til det lidt knasende, er der også en med hasselnødder. Se dem alle her: To professionelle og en kageglad Dommerpanelet i konkurrencen består af Sigurdur Elvar Baldvinsson, som er bager- og konditorunderviser på Tech College i Aalborg, Laura Sahl, som har vundet Masterchef og har over 10.000 følgere på Instagram og Lars Bisgaard Andreasen, som er sponsor - og eventmanager for TV2 Nord. Lars bager ikke selv, men det gør hans hustru til gengæld, og han er særdeles god til at spise hendes bagværk. Han er spændt og har brugt en del energi på at forberede sig til den store dag. - Jeg har ikke spist i to dage, og jeg har været nede at træne her til morges for at være helt forberedt til alle fastelavnsbollerne på torsdag. - Derudover har jeg tabt to kilo siden jeg fik at vide, at jeg skulle være dommer i konkurrencen, siger en forventningsfuld og sulten Lars Bisgaard Andreasen. Finalen i dysten om Nordjyllands bedste fastelavnsboller sendes direkte på Tv2nord.dk, Salto og TV2 Nords Facebook-side på torsdag fra kl 12.

Referat:
TV 2 Nord kan nu løfte sløret og præsentere deltagerne til årets fastelavnsbolle-konkurrence.